Sadarbības līgumam par atbalsta programmas

"Neformālās izglītības pasākumi, t.sk. latviešu valodas apguve,

Ukrainas bērniem un jauniešiem"

īstenošanu

**Dobeles novada pašvaldības**

**neformālās izglītības pasākumu, t.sk. latviešu valodas apguves,**

**Ukrainas bērniem un jauniešiem projektu konkursa nolikums ar pielikumiem**

**Vispārīgie jautājumi**

1. Pamatojoties uz Ministru kabineta *2023.gada 25.aprīļa rīkojumu Nr.232 (prot. Nr.22 16 §), lai nodrošinātu Ukrainas bērniem neformālās izglītības pasākumus, t.sk. latviešu valodas apguvi,* ***Dobeles novada pašvaldībai ir sniegts atbalsts 7128,- euro apmērā****.* Atbalsta programmu “Neformālās izglītības pasākumi, t.sk. latviešu valodas apguve, Ukrainas bērniem un jauniešiem” (turpmāk-programma) īsteno Valsts izglītības satura centrs (turpmāk- Centrs) un Dobeles novada Izglītības pārvalde **līdz 2023.gada 1.decembrim.**
2. Konkursa mērķis ir sniegt atbalstu neformālās izglītības pasākumu nodrošināšanai, t.sk. latviešu valodas apguvei, Ukrainas bērniem un jauniešiem. Lai mazinātu kara notikumu izraisīto psihoemocionālo spriedzi, kā arī stiprinātu Ukrainas bērnu etnisko identitāti un kopību ar Latvijā dzīvojošo ukraiņu kopienu, ir būtiski nodrošināt atbilstīgas aktivitātes bērnu psihoemocionālās labizjūtas un piederības sekmēšanai. Savukārt, lai pilnvērtīgi un veiksmīgi integrētos un iekļautos Latvijas izglītības sistēmā un kultūrvidē, ir jāapgūst latviešu valodas prasmes.
3. Neformālās izglītības pasākumus, t.sk. latviešu valodas apguvi, organizē Ukrainas bērniem un jauniešiem no **5 līdz 18 gadu** (ieskaitot) vecumam.
4. Nolikums nosaka nosacījumus programmas īstenošanai un finansējuma piešķiršanas kārtību.
5. Informācija par konkursu publicēta Dobeles novada pašvaldības oficiālajā mājas lapā [www.dobele.lv](http://www.dobele.lv)

**Nosacījumi programmas īstenošanai**

1. Programmas saturu veido dažādi neformālās izglītības pasākumi, kas ietver daudzveidīgas aktivitātes:
* ukraiņu valodas, tradīciju un kultūras vērtību saglabāšana un praktizēšana,
* latviešu valodas prasmju apgūšana un nostiprināšana gan valodas mācīšanas un mācīšanās nodarbībās, gan radošās valodas apguves integrētās nodarbībās,
* Latvijas dabas un kultūrtelpas iepazīšana, lai veiksmīgāk iekļautos vietējā kopienā un Latvijas sabiedrībā.
1. Programmas īstenošanā var izmantot dažādas darbības formas:
* valodas mācīšanās un/vai neformālās/interešu izglītības nodarbības,
* radošās darbnīcas,
* saliedēšanās pasākumi,
* ekskursijas, iešana dabā, āra aktivitātes, talkas,
* muzeja/ kultūras pasākuma apmeklējumi u.c.
1. Programmas īstenošanas laikā tiek atbalstītas 10 aktivitātes vienam bērnam. Vienas aktivitātes ilgums vismaz 6 stundas, un kopumā vienam bērnam iespējams saņemt 60 stundu atbalstu. Aprēķins veidots, nosakot vienas stundas izmaksas 5 EUR jeb 30 EUR par vienu aktivitāti, bet reālā katram bērnam pieejamā atbalsta summa ir 300 EUR.
2. Aktivitātes var tikt organizētas gan visas pēc kārtas (piemēram, visas 10 aktivitātes 2 nedēļās, ja pieņem, ka dienā tiek īstenotas  6 stundas), gan sadalot  pēc formas un satura dažādības visā programmas īstenošanas periodā (*piemēram, 5 aktivitātes valodas apmācībai vasaras mēnešos, 1 aktivitāte ukraiņu kopienas organizētā radošā darbnīcā augustā, 2 aktivitātes saliedēšanās pasākumos septembrī, 2 aktivitātes kultūras vērtību iepazīšanai oktobrī un novembrī*), ņemot vērā pieprasījumu un piedāvājuma iespējas.
3. Ja aktivitātēs piedalās arī Latvijas bērni, viņu dalību apmaksā vecāki (likumiskie pārstāvji) vai pašvaldība.
4. Konkursā projektu pieteikumus var iesniegt
* valsts un pašvaldību dibinātas iestādes,
* biedrības un nodibinājumi, tai skaitā ukraiņu kopienas organizācijas,
* organizācijas, kas sniedz atbalstu Ukrainas bēgļiem,
* jaunatnes nevalstiskās organizācijas,
* bērnu nometņu organizētāji,
* citas juridiskas personas.
1. Attiecināmās izmaksas programmas norisēs:
* telpu un aprīkojuma, piemēram, telts, noma,
* transporta pakalpojumi līdz pasākuma norises vietai un atpakaļ (sabiedriskā transporta biļetes pasākuma dalībniekiem un/vai autobusu noma dalībnieku pārvadāšanai),
* aktivitātēm un nodarbībām nepieciešamie materiāli un kancelejas preces, ieejas biļetes, ja dalībnieki apmeklē kādu pasākumu vai kultūras/dabas vietu,
* programmas nodrošināšanai nepieciešamās saimniecības preces, t.sk. dezinfekcijas līdzekļi, higiēnas preces,
* programmas nodrošināšanai nepieciešamais mazvērtīgais inventārs,
* citas programmas īstenošanai nepieciešamās izmaksas, piemēram, dzeramais ūdens,
* programmas īstenošanas personāla (pedagogu, radošo darbnīcu/pasākumu vadītāju, speciālistu, piemēram, psihologs, tulks u.c.) darba samaksa.
1. Neattiecināmās izmaksas - izmaksas, kas neatbilst programmas mērķa sasniegšanai (piemēram, prēmijas, dāvinājumi vai citi materiāli stimulējoši pasākumi nometnes personālam, pamatlīdzekļu iegāde, naudas sodu, līgumsodu, kavējuma procentu apmaksa, bankas pārskaitījumu komisijas maksa, izmaksas, kas jau tiek finansētas no pašvaldības budžeta u.tml. citi izdevumi).

**Finansējuma piešķiršanas kārtība**

1. Finansējums programmas īstenošanai tiek piešķirts uz līguma pamata starp Dobeles novada Izglītības pārvaldi un programmas iesniedzēju. Līgumam tiek pievienota saturiskā pārskata forma (2.pielikums), pārskats par finansējuma izlietojumu (3.pielikums).
2. Maksimālais atbalsta apjoms vienam Ukrainas bērnam un jaunietim ir 300 EUR par 60 stundām.
3. Viens pretendents var pieteikties uz vairākām/dažādām aktivitātēm, sniedzot vispiemērotāko atbalstu Ukrainas bērniem.

**Projektu iesniegšana, izvērtēšana, lēmumu pieņemšana un rezultātu paziņošana**

1. Projekts sastāv no
* pieteikuma (1.pielikums),
* saturiskā pārskata formas (2.pielikums),
* pārskata par finansējuma izlietojumu (3.pielikums)
1. Projektu tiek sagatavots datorrakstā latviešu valodā un līdz 2023.gada 23.augustam iesniegts elektroniski uz e-pasta adresi izglitiba@dobele.lv
2. Konkursam iesniegtos projektus izvērtē un lēmumu par finansiāla atbalsta piešķiršanu pieņem Dobeles novada pašvaldības jauniešu aktivitāšu un bērnu vasaras nometņu projekta fonda finansiālā atbalsta piešķiršanas komisija.

**Pārskatu pieņemšana un pārbaude**

1. Programmas īstenotājs **līdz 1.decembrim** Izglītības pārvaldei iesniedz rakstisku gala atskaiti par programmas norisi un piešķirtā finansējuma izlietojumu (2. un 3.pielikums)
2. Izglītības pārvalde apkopo visu programmu īstenotāju gala atskaites (2. un 3.pielikumu), iesniedz 2 formās- gan saturisko, ietverot tajā informāciju par katru programmas īstenotāju, pasākumu saturu un aktivitātēs iesaistīto bērnu skaitu, gan finansiālo, ietverot tajā informāciju par pašvaldībā kopumā iesaistīto Ukrainas bērnu skaitu un tam atbilstošo izlietoto finansējumu.
3. Centrs veic atsūtītās informācijas pārbaudi līdz 20.decembrim.
4. Pašvaldība neizlietoto finansējumu Centram pārskaita līdz 27.decembrim.